text: [{"text_idx": "#000001", "text": "Ny\u0301ggi Vesturvar\u00f0i vi\u00f0 at ver\u00f0a kla\u0301rur"}, {"text_idx": "#000002", "text": "Ny\u0301ggi s\u00f8rva\u0301gstrolarin Vesturvar\u00f0i er nu\u0301 longdur og ma\u0301la\u00f0ur. Skipi\u00f0 var\u00f0 flo\u0301ta\u00f0 aftur i\u0301 vikuni"}, {"text_idx": "#000003", "text": "Ny\u0301ggi Vesturvar\u00f0i var flota\u00f0ur aftur ma\u0301nadagin, longdur og ny\u0301ma\u0301la\u00f0ur, og er ikki s\u00f8rt snotuligur a\u0301 at li\u0301ta."}, {"text_idx": "#000004", "text": "Solei\u00f0is byrjar heimasi\u0301\u00f0an vagaskip.dk hja\u0301 Jan Erik Simonsen greinina, sum hann hevur givi\u00f0 okkum loyvi at leggja u\u0301t."}, {"text_idx": "#000005", "text": "Hja\u0301 rei\u00f0ari\u0301num v\u00e6nta tey at Vesturvar\u00f0i ver\u00f0ur a\u0301 S\u00f8rva\u0301gi um einar 3-4 vikur og eru tey sera spent uppa\u0301 hvussu ny\u0301ggja skipi\u00f0 fer at roynast."}, {"text_idx": "#000006", "text": "Ta\u00f0 var hin 11. november i\u0301 2022 at Vesturvar\u00f0i var skra\u0301settur undir f\u00f8royskum flaggi\u00f0 vi\u00f0 havnastavunum VA214 og S\u00f8rva\u0301gi sum heimsta\u00f0."}, {"text_idx": "#000007", "text": "Skipi\u00f0 er bygt i\u0301 2019 hja\u0301 skipasmi\u00f0juni Kynde & Toft i\u0301 Thybor\u00f8n, til eigarar i\u0301 Kirkwall a\u0301 Orknoyggjunum, og fekk skipi\u00f0 ta\u0301 navni\u00f0 Aalskere vi\u00f0 havnastavunum K373 og heimsta\u00f0 i\u0301 Kirkwall."}, {"text_idx": "#000008", "text": "Teir settu skipi\u00f0 til s\u00f8lu i\u0301 2022, orsaka av minkandi kvotum tilluta\u00f0ar teimum. Upprunaliga var Aalskere 35,25 metrar og ta\u0301 s\u00f8rvingar keyptu skipi\u00f0, var avgj\u00f8rt beinavegin at leingja ta\u00f0 vi\u00f0 6 metrum."}, {"text_idx": "#000009", "text": "Ti\u0301skil er Vesturvar\u00f0i 41,25 metrar langur, nu\u0301 hann er flota\u00f0ur aftur og n\u00e6rum kla\u0301rur til fiskiskap. Hetta arbei\u00f0i er gj\u00f8rt hja\u0301 somu skipasmi\u00f0ju sum bygdi skipi\u00f0 i\u0301 2019, Kynde & Toft i\u0301 Thybor\u00f8n i\u0301 Vesturjyllandi."}, {"text_idx": "#000010", "text": "Ta\u00f0 arbei\u00f0i byrja\u00f0i i\u0301 januar. H\u00f8vu\u00f0smotorurin i\u0301 Vesturvar\u00f0a er av slagnum Anglo Belgian 6DZC-830-113-A vi\u00f0 1360 kW ella 1800 Hk."}, {"text_idx": "#000011", "text": "\u00c6tlanin er at royna vi\u00f0 tveimum trolum. Skiparar a\u0301 Vesturleika vera teir somu, sum a\u0301 ti\u0301 gamla, He\u00f0in Hansen og Herning Simonsen, sum koma at skiftast, annan hv\u00f8nn tu\u0301r."}, {"text_idx": "#000013", "text": "Og um fari ver\u00f0ur enn t\u00e6ttari at navninum: Fyrstur var koltrolarin Vesturvar\u00f0i VA214 hja\u0301 Va\u0301ga Trolarafelag, keyptur i\u0301 1939 og var fyrsti koltrolari i\u0301 Va\u0301gum."}, {"text_idx": "#000017", "text": "Ta\u00f0 er P/F Su\u00f0ringur vi\u00f0 Tummas Henriksen sum rei\u00f0ara, i\u00f0 eigur skipi\u00f0. Ynskt ver\u00f0ur manning og rei\u00f0ari\u0301 hjartaliga tillukku vi\u00f0 skipinum."}, {"text_idx": "#000022", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000023", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000025", "text": "\u00c6tlanir um uppsjo\u0301varvirki i\u0301 Va\u0301gi"}, {"text_idx": "#000026", "text": "Toskurin hevur allati\u0301\u00f0ina veri\u00f0 a\u0301 bankanum"}, {"text_idx": "#000028", "text": "Smyril Line keypir enn eitt farmaskip"}]